stanford-oval/wikipedia huggingface dataset:
הנס אשבכר
ביוגרפיה > שנותיו המוקדמות

הנס אשבכר נולד בשנת 1906 באחת משכונות התעשייתיות של ציריך. הוא היה בן בכור, לצד שלוש אחיות צעירות ממנו, במשפחתו של השרברב יוהאן אשבכר, שהיה נעדר תכופות מהבית. חלק מילדותם בילו אשבכר ואחיותיו בשוורצנבורג בקנטון ברן, בו ניהל הסב מצד האם מנסרה. אחרי שסיים את חוק לימודיו בבית הספר השתלם אשבכר תחילה בבית דפוס בציריך אך בסופו של דבר התפרנס כנער שליח. במרוצת הזמן למד כאוטודידקט לרשום ולצייר. בשנת 1926 ביקר ברומא ובפירנצה, והתרשם שם במיוחד מהאנדרטאות ומפסלי העירום הנשי. בחזרתו למד ועבר מבחן בציריך כאומן טייח בעבודות סטוקו.
ביוגרפיה > הקריירה האמנותית > השלב הפיגורטיבי 1945-1936

עד לשנות ה-1930 צייר בעיקר נופים ודיוקנאות. 
ב-1932 שכר בציריך-הוטינגן את הסטודיו הראשון כאמן ומאוחר יותר עבר בסמוך שם למקום יותר מרווח. 
בשנת 1936, בגיל 30, הקדיש את עצמו בעיקר לפיסול. פסליו הראשונים היו עדיין פיגורטיבים - ראשים ודמויות גוף נשיים - ואשבכר עיצב אותם בעיקר בטרקוטה ובגבס.
ב-1938 יצר את פסל האבן הראשון שלו. בתקופה זו הושפע אשבכר על ידי המסורות הוותיקות, כולל זו הקלאסית יוונית-רומית ועל ידי זרמים של האמנות בת זמנו.
באמצעות האדריכל הנס פישלי התוודע אשבכר לשני המצנטים שתמכו בעבודתו:וילי בלטמן מוודנסוויל ואליזבת פלר מהורגן.
ביוגרפיה > הקריירה האמנותית > שלב הביניים 1952-1945

אחרי 1945 יצירותיו הפכו למופשטות, ועוצבו מאבן או מתכת. יצר פסלים מסיביים, נזיריים  וגאומטריים. בשנים 1964-1947 התיישב בדרום צרפת, ביישוב סי-פור-לה-פלאז' (Six-Fours-La Plage), בו ידידו הצייר אנדרה קלנברגר סידר לו בית מגורים וסטודיו. שם התחיל לפסול בשיש של פרובאנס ובלבה, מה שסימן שלב חדש ביצירתו האמנותית. בחורפים נהג לעבוד בציריך באטלייה של פסלי הקברות צגראגן, יוכלי ודאלה מונטה. פסליו היו יותר קטנים ונזילים. בשנות ה-50 המאוחרות הם נעשו לזוויתיים וגדולים יותר, וגובהם מגיע ל 4,50 מטר.
בשנת 1944 השתתף לראשונה בתערוכה בבית האמנויות (Kunsthaus) בציריך. באותו עשור היו לו מספר תערוכות אישיות. 
בלטו בין יצירותיו פסלי דמויות נשיות בגודל טבעי - "צורה" (בית האמנות בציריך, 1948), ונוס מסי-פור (ציריך, 1952), "אידול נשי" (1952) עשוי לבה, "ונוס פרובנסלית" (1949) ו"אידיאל נשי"
(1949) עשוי משיש פרובנסלי.
ביוגרפיה > הקריירה האמנותית > שלביו המאוחרים 1953-1979

באמצע שנות ה-1950 פיסל אשבכר עמודים מגרניט בגובה 3 מ' שנקראו Figuren, כלומר "צורות". הם   הצטיינו בקומפקטיות ובאלגנטיות שלהם וכמו ב"Figur II" ‏(1955) המוצג בפארק הפסלים בפרמשטטן (אוסטריה) ב"משחק מרגש של דינמיות וסטטיות".  
ב-1958 הוצגו יצירות שלו בביאנלה של ונציה. ב-1959 השתתף אשבכר גם ב documenta II וב-1964 documenta III  בקאסל.  
האמן המשיך ליצור  עד קרוב למותו. בשנת 1965 בנה לעצמו בית ברוסיקון בגבהים (Oberland) של קנטון ציריך.
הנס אשבכר נפטר בשנת 1980 בבית החולים של העיר אוסטר בקנטון ציריך.
עם תלמידיו נמנו סילביו מטיולי, שעבד במתכת, רפאל בנאצי שפיסל בעץ, ופטר שטולר,פאול זיבר ווילי וימפהיימר.
חייו הפרטיים

בשנת 1931 התחתן אשבכר עם לינה מרטין והקשר ביניהן נמשך שנתיים בלבד.
ב-1947 התחתן עם רוז-אמה קיאנדה (Cuendet) והתיישב יחד איתה בדרום צרפת, בסי-פור-לה פלאז'.
אחרי פרידתו מקיאנדה, בשנת 1953 חי גם בציריך עם מאיה אינגבורג פרימוט (Frimuth), איתה התחתן ב-1956. מאשה שלישית זו נולדו לאשבכר שלוש בנות.
פרסים ואותות הוקרה

1939,1940,1941 - מלגת הקונפדרציה לאמנות
1947 -פרס קונראד פרדיננד מאייר
1959 - הנס פישלי ומישל ספור (Seuphor) פרסמו את המונוגרפיה שלהם על יצירתו
1961 - תערוכת יחיד מקיפה בבית האומנות בציריך
1966 - פרס ז'אן ארפ.
1973 - יקיר הקנטון ציריך
1976 - במלאת 70 שנה פורסמה המונוגפריה על אשבכר מאת הנס היינץ הולץ
1977 - הפרס לאמנות של העיר ציריך
הנצחה

יצירתו Explorer I מוצגת בשדה התעופה קלוטן-ציריך.
1985 - תערוכה רטרוספקטיבית אורגנה לזכרו בבית האמנות בציריך
1986 - תערוכה דומה בממדים קטנים יותר, אורגנה במנדריזיו.
מבחר יצירות

(1947)  "פר " (Stier) הוצב  בביל/ביין, בשווייץ, בשנת 1954
Harfe (1953) (נבל)
Figur II (1955), נמצא ב-אונטפרמשטטן (Unterpremstätten) בפארק הפסלים האוסטרי
Figur (1956), (צורה)  בציריך, בטיילת האגם ציריך
Grosse Figur I (1961), (צורה גדולה א'), בפארק הפסלים של מוזיאון קרלר-מילר (Kröller-Müller Museum)  באוטרלו בהולנד
Figur IV (1967), (צורה ד') במרכז התרבות ברגנץ-שנדלינגן ב אוסטריה
Figur I (1969), (צורה א') במוזיאון הפתוח בהאקונה ביפן
Figur I (1970), (צורה א') בבית החולים טרימלי בציריך
Figur I (צורה א') (עשוי מלט, 1979), בציריך
לקריאה נוספת

Hans Fischli: Hans Aeschbacher, Edition du Griffon (1959)
Hans Aeschbacher, 1906-1980, Kunsthaus Zürich (1985) a Zurigo
Hans Aeschbacher : sculture, disegni in occasione della VIa. Biennale d'Arte, Museo d'Arte; Mendrisio (1986)
הערות שוליים

↑  ולטר טיץ
| --- | --- |
בקרת זהויות :  NLI: 987007507947705171  BnF: cb12247635m (data)  GND: 118500848  HDS: 022129  ICCU: MODV129157  ISNI: 0000 0000 8205 0490  LCCN: n85340449  NTA: 07521041X  RKD: 127107  SIKART: 4000282  SNAC: w6g17x3p  SUDOC: 073413151  ULAN: 500066288  VIAF: 188838977   WorldCat (עם VIAF): 188838977 
"פר" (1947),המוצג בביל/ביין,שווייץ
Grosse Figur 1 ‏ (צורה גדולה א') בפארק הפסלים במוזיאון קרלר-מילר בהולנד
הקורפוס ה-34 (ורמאכט)

|  פרטים |
| --- | --- |
 מדינה:  גרמניה הנאצית גרמניה הנאצית
 שיוך:  ורמאכט ורמאכט
 סוג:  קורפוס
 אירועים ותאריכים
 תקופת הפעילות:  13 בנובמבר 1944 – 8 במאי 1945 (177 ימים)
 מלחמות:  מלחמת העולם השנייה
 פיקוד
 מפקדים
 
הקורפוס ה-34 (בגרמנית: XXXIV. Armeekorps) היה קורפוס של הוורמאכט שלחם במלחמת העולם השנייה.
היסטוריה

הקורפוס הוקם ב-13 בנובמבר 1944 ביוגוסלביה על בסיס מפקדת הוורמאכט בכרתים, וכמפקדו מונה פרידריך-וילהלם מילר. ב-8 בדצמבר 1944 מונה הלמוט פלמי למפקד הקורפוס. פלמי נחל תבוסה במסגרת המתקפה הגדולה של הפרטיזנים היוגוסלבים במרץ ובאפריל 1945, וב-8 במאי 1945 נכנע לכוחות הצבא הבריטי.
מפקדים

פרידריך-וילהלם מילר (13 בנובמבר 1944 - 8 בדצמבר 1944)
הלמוט פלמי (8 בדצמבר 1944 - 8 במאי 1945)
סדר הכוחות > 26 בנובמבר 1944

ב-26 בנובמבר 1944 כלל הקורפוס את היחידות הבאות:
דיוויזיית האס אס ה-7
דיוויזיית היגר ה-104
דיוויזיית שדה של הלופטוואפה ה-11
המטבח הכורדי

מאכלים כורדים מסורתיים מסינג'אר, עיראק.
המטבח הכורדי הוא מטבחה של כורדיסטן המודרנית. המטבח הושפע בעבר מהארצות שסבבו אותו, בהם: המטבח העיראקי, המטבח הסורי, המטבח הטורקי, המטבח הארמני (אנ') והמטבח האיראני ועוד מטבחים מהעולם הערבי וסביבה לו. המאכלים שמזוהים עם המטבח הכורדי הם הקובה והממולאים הנקראים בלשונם של הכורדים "יפרח" או "דולמה", והממולאים הם גם המאכל הלאומי של כורדיסטן.
המאכלים שבושלו בידי היהודים שחיו בכורדיסטן שונים במקצת ממאכליהם של הכורדים בגלל עניין הכשרות ולכן התפתחו מאכלים ייחודיים רק לכורדים היהודים כמו קובה של פסח העשוי מאורז טחון בשילוב עם בשר ועוף טחון.
מאפייניו של המטבח הכורדי

המטבח הכורדי הוא מטבח גדול ומגוון מאוד כיוון שכורדיסטן היא חבל ארץ המורכב מכמה ארצות ובכל חלק של כורדיסטן הצמחייה, בעלי החיים וחומרי הגלם הניתנים להשגה שונים. כורדיסטן מאופיינת בצחיחותה ובעקבות כך הכורדים נאלצו למצוא דברים לאכול, ולכן החלו הכורדים לבשל לוף (קארדי) – צמח רעיל שרעלו מפורק רק לאחר בישול ממושך. המטבח הכורדי הוא המטבח היחיד שבו משתמשים בירק זה. בעקבות צחיחותה של כורדיסטן, המטבח הכורדי עושה שימוש מושכל בתבלינים ורוב המאכלים מבושלים עם מעט תבלינים.
המטבח היהודי הכורדי

חומסה - נזיד פירות יבשים עם גרגרי חומוס ובשר, שנהוג לבשל על הפלטה.
שפטא - קציצות בשר עם בורגול הנקראות ״שפטא״.
נאסקאנן - לחם מתוק בשם "נאסקאנן".
דוקה - לחם מסוג נוסף שיהודי כורדיסטן רגילים לאכול ואוהבים מאד, שנקרא ״דוקה״ ומכינים אותו על סאג'.
קובה (מאכל) - במספר גרסאות, יש קובה אורז ממולא בבשר ויש קובה בורגול. את הקובה-בורגול ממלאים תמיד בתערובת בשר ואז מבשלים במרק סלק מתקתק, במרק כתום עם במיה, או במרק ירוק וחמצמץ עם מנגולד ולימון. תערובת הבשר שבה ממלאים את הקובה נקראת "סיסקה", בימינו מצוי סוגי קובה אלו בירושלים אפשר למצוא אותם במספר מסעדות שמגישות מנות עם התפריט הזה, שם מגישים "רביולי" ממולא בסיסקה.
המטבח היהודי הכורדי > מאכלי חג הפסח של יהודי כורדיסטן

חיליק - החרוסת הכורדית המסורתית, עשויה שומשום מלא קלוי ואגוזים, העוברים טחינה עד למרקם המזכיר טחינה ומבושלים עם סילאן.
המטבח היהודי הכורדי > מאכלי חג השבועות של יהודי כורדיסטן

קאדה - בחג השבועות הכורדים נוהגים להכין קאדה, מאפה מטוגן בצורת חצי סהר ממולא בגבינה. גם במהלך השנה הוא נאכל אך ממלאים אותו בפירות יבשים, ואפשר לפגוש גם קאדה ממולאת בבשר במסעדות ירושלמיות.
מאכלים > מתאבנים

יפרח \ דולמה - (ממולאים) ירקות ממולאים באורז ולעיתים בשר, באופן מסורתי הממולאים מבושלים על פתיליה מה שמשביח את טעמם. הממולאים הכורדים המסורתיים הם בעיקר עלי גפן הבצלים, הם נאכלים כמתאבן או כתוספת למנה העיקרית.
באבא גנוש - חציל מעוך מעורבב עם תבלינים, ולעיתים גם עם טחינה, עגבניות, שמן זית או שום.
קובה נבלוסייה - כופתה ממולאת ומטוגנת בצורה אובאלית, שמעטפתה החיצונית עשויה מבורגול עם סולת וקמח, וממולאת לרוב בבשר בקר או כבש, בצל ותבלינים.
קבב
סלק מבושל
סלט ערבי
לפת כבושה עם סלק
לימון כבוש
ג'גיק - מרק יוגורט קר עם פרפחינה (רגלת הגינה) ותבלינים
מאכלים > מנות עיקריות

מדיאס - קישואים ממולאים בבשר טחון, בצל ותבלינים המטוגנים ומבושלים ברוטב עגבניות.
חומסה - נזיד פירות יבשים, גרגרי חומוס ובשר.
קובה במרק - כופתאות בורגול וסולת, ממולאות בבשר כבש או בקר, עגולות או שטוחות. לכל אזור בכורדיסטן ישנם סוגי מרקי קובה המאפיינים אותו, ולהלן דוגמאות אחדות: מרק סלק ועגבניות (קובה שוואנדר, בעיקר באזור עיראק), מרק במיה אדום (קובה במיה אחמר, באזור איראן ועיראק), מרק מנגולד, קישואים ולימון (קובה חמוסטה, באזור סוריה ועיראק) או במרק אדום של ירקות שורש (קובה מטפוניה, באזור טורקיה).
סופריטו - עוף או בשר המבושלים עם תפוחי אדמה מטוגנים, המבושלים תוך שימוש מועט בתבלינים והסתמכות על טעמו של השמן מטיגון העוף.
מוסקה - פרוסות חצילים שביניהן קציצת בשר, קציצות המוסקה מטוגנות ומבושלות ברוטב של עגבניות, שום ובצל.
לחמא בסינייה - פרוסות תפוחי אדמה מטוגנות,שמסודרות בתבנית. עיסת קציצות שמשוטחת על תפוחי האדמה, ועל עיסת הקציצות פלחי עגבניות, התבשיל נאפה בתנור עד להשחמה.
מאכלים > מאפים

לחמא דקיקה - הלחם הכורדי היומיומי, לחם דק מאוד הנאפה על הסאג'. בגלל שכורדיסטן היא אזור עני, אז לא היה ניתן להכין לחם שיתקלקל מהר, ורצו לחם שיוכל להישמר לתקופות מחסור, ולחם זה יכול להישמר שנים.
קאדה - מאפה שמרים, במילוי של אגוזים קצוצים וסוכר או במילוי גבינה מלוחה.
לחמא בעג'ין
מעמולים
סמבוסק
דוקה
נאסקאנן
מאכלים > מתוקים

ריבת תותים
לפתן
בקלאווה
זלאביה - בצק המטוגן בשמן עמוק, לאחר טיגונה זורים על הזלאביה סוכר.
זנגולה - ממתק עשוי בצק שמרים נוזלי, לאחר טיגונה הזנגולה מצופה סירופ סוכר דביק.
הערות שוליים

↑  הסבר על המטבח הכורדי
↑  נ?ו?א?ה תנוע: הסודות של המטבח הכורדי, באתר וואלה, 12 במרץ 2017
| --- | --- |
בקרת זהויות :  NLI: 987007549040505171  LCCN: sh91000710
הפרקליט הגיס והכיס

| --- | --- |

כרזת הסרט
 בימוי:  בילי ויילדר 
 הופק בידי:  בילי ויילדר 
 תסריט:  אי. איי. אל דיאמונד, בילי ויילדר 
 עריכה:  דניאל מנדל 
 שחקנים ראשיים:  ג'ק למון וולטר מתאו
 מוזיקה:  אנדרה פרווין 
 צילום:  ג'וזף לאשל 
 מדינה:  ארצות הברית 
 חברת הפקה:  מיריש הפקות 
 חברה מפיצה:  יונייטד ארטיסטס, נטפליקס 
 שיטת הפצה:  וידאו על פי דרישה 
 הקרנת בכורה:  19 באוקטובר 1966
 משך הקרנה:  125 דק' 
 שפת הסרט:  אנגלית 
 סוגה:  קומדיה שחורה
 תקציב:  3,705,000$
 הכנסות:  6,800,000$
 פרסים:  פרס אוסקר לשחקן המשנה הטוב ביותר (וולטר מתאו) 
 דף הסרט ב־IMDb
 
הפרקליט, הגיס והכיס (באנגלית: The Fortune Cookie) הוא סרט קולנוע מסוגת קומדיה שחורה משנת 1966 שהופק וביים על ידי בילי ויילדר על פי תסריט שלו ושל אי איי אל דיאמונד. בסרט כיכבו ג'ק למון ווולטר מתאו בשיתוף הפעולה הראשון שלהם על המסך.
עלילה

הארי הינקל (ג'ק למון) הוא צלם של ה-CBS אשר נפגע כאשר שחקן הכדורגל לותר "בום בום" ג'קסון (רון ריץ') של קליבלנד בראונס נתקל בו במהלך משחק ביתי באצטדיון העירוני. הפציעה של הארי היא זניחה, אך גיסו עו"ד ויליאם "וילי" גינגריץ' (וולטר מתאו) משכנע אותו להעמיד פנים שידו ורגליו השתתקו חלקית, כך שהוא יקבל שיפוי עצום מחברת הביטוח. הארי באי רצון זורם עם התוכנית משום שהוא עדיין מאוהב באשתו לשעבר, סנדי (ג'ודי ווסט), ופציעתו עלולה להחזיר אותה.
עורכי הדין של חברת הביטוח באוברן תומפסון וקינקייד (הארי הולקומב, לה טרמיין ולורן גילברט) חושדים כי הארי מזייף את השיתוק. אך עקב מניפולציות רפואיות שעושה הגיס, כל בדיקות הרופאים מעלות כי פציעתו אמיתית, מלבד אחד מהמומחים הרפואיים ששולחת חברת הביטוח שחושד ברמייה, אך גם הוא מרומה לבסוף.
ללא ראיות רפואיות לבסס את המקרה שלהם, באוברן תומפסון וקינקייד שוכרים את הבלש הפרטי הטוב ביותר של קליבלנד, צ'סטר פורקי (קליף אוסמונד), כדי לשים על הינקל מעקב מתמיד. אך גינגריץ' שמבחין במעקב, מזהיר את הינקל. ואחרי שסנדי חוזרת הוא מזהיר אותו לא להתמכר אליה. הוא ממשיך להכין את התרמית ומייסד את "קרן הינקל הארי", קרן צדקה ללא כוונת רווח אשר כל ההכנסות מהביטוח אמורות להיכנס אליה. כאשר סנדי שואל את גינגריץ' מדוע הוא עושה זאת, הוא מסביר לו שזהו רק מנוף להפעלת לחץ על חברת הביטוח להתקפל.
הינקל מתחיל ליהנות מחזרתה של סנדי, אבל הוא מרגיש רע כשהוא רואה ש"בום-בום" חש רגשות אשמה כבדים, הביצועים שלו במשחקים יורדים; הוא מבוזה על ידי האוהדים, מידרדר לאלכהוליזם, ואף נקלע לקטטה בבר. הינקל רוצה שג'ינגריץ' ייצג את בום-בום, אבל למורת רוחו של הינקל, גינגריץ' אומר שהוא עסוק מדי במשא ומתן עם חברת הביטוח וכי אין לו פנאי לכך. הינקל גם מגלה כי סנדי חזרה אליו אך ורק מתוך חמדנות ממון.
הינקל מקבל המחאה בסך $200,000 בהסדר עם חברת הביטוח. עם זאת, לפורקי יש תוכנית לחשיפת ההונאה. הוא מופיע בדירה לאסוף את המיקרופונים הנסתרים שלו. ומתחיל להעיר הערות גזעניות על בום בום. האירוע יוצא מכלל שליטה, והינקל המזועזע קופץ מכיסא הגלגלים ומכה את פורקי, פורקי שמח מאוד שהצליח להוכיח את הרמאות, אך העוזר של מקס (נועם פיטליק) שעדיין עומד בחלון בבית שממול אינו בטוח שהמסרטה תיעדה את המאורע מפני שהחדר היה "קצת חשוך". הינקל הזועם, שמלכתחילה לא רצה בתוכנית, מחליט להרוס אותה כליל. ומציע לפורקי לערוך שוב את הסיטואציה. הוא מדליק אור ומייעץ לצלם כיצד להגדיר את חשיפת המצלמה. ואז הוא מכה שוב את פורקי, ואף מתנדנד על מוטות הווילון וקופץ על המיטה. סנדי זוחלת על הרצפה ומחפשת את עדשת המגע שאבדה לה, והינקל, שמבין שכעת היא תיטוש אותו, דוחף אותה ברגלו בגסות אל הקרקע. גינגריץ' נותר קר רוח וטוען כי אין לו מושג כי מרשו מוליך אותו שולל, ומודיע על כוונתו לתבוע את חברת הביטוח עורכי דין עבור פלישה לפרטיות ולדווח הערות גזעניות של פורקי לארגונים שונים.
סיום הסרט הוא שהינקל נוסע לאצטדיון, שם הוא מוצא את בום בום מוכן לעזוב את הקבוצה ואולי להיות מתאבק בשם "המלאך האפל". הינקל מצליח לחלץ את בום-בום מיאושו, והשניים משחקים יחדיו בכדור.
שחקנים

הארי הינקל - (ג'ק למון)
ויליאם "וילי" גינגריץ' - (וולטר מתאו)
לוטר "בום בום" ג'קסון - (רון ריץ')
סנדי הינקל - (ג'ודי ווסט)
צ'סטר פורקי - (קליף אוסמונד)
פרסים

וולטר מתאו זכה באוסקר של 1966 בפרס השחקן המשנה הטוב ביותר עבור משחקו בסרט זה. הסרט היה מועמד גם לאוסקר על עיצוב ההפקה הטוב ביותר, הצילום הטוב ביותר, והתסריט המקורי הטוב ביותר. וולטר מתאו היה מועמד גם עבור פרס גלובוס הזהב.
הערות שוליים

1 2  Screen: 'The Fortune Cookie,' Funny Fantasy of Chiselers, Begins Its Run:3 Manhattan Theaters Have Wilder's Film Walter Matthau Stars As Farcical Villain A Western and a Horror Film Also Open Here, הניו יורק טיימס
טרמינל טאוור, נקודת ציון מרכזית בקליבלנד, שימש כתפאורה עבור משרדי עורכי הדין שבסרט
הפועל חיפה (כדורסל נשים)

הפועל חיפה היא קבוצת כדורסל נשים בבעלות אוהדים המשחקת בליגה הארצית בכדורסל כשבעברה שיחקה בליגת העל בכדורסל נשים ובשיאה זכתה בגביע המדינה בכדורסל לנשים והעפילה 6 עונות ברציפות לגמר גביע המדינה.
היסטוריה

הקבוצה אשר הייתה כחלק מאגודת הפועל חיפה שהחלה לפעול ב-1924 החלה לשחק בליגת הפועל בחודש ינואר של 1930 ופעלה עד 1940 באופן לא רציף מ-1940 הוקמה מחדש ופעלה ברצף ולאחר מכן ב-1950 החלה הקבוצה לשחק כנגד קבוצות שונות במסגרת מרכז הפועל הארצי ונחשבה לקבוצה איכותית ובין היתר כללה את שחקניות נבחרת ישראל רעיה ברונשטיין ודבורה רוף קמינר
היסטוריה > המעבר לקבוצה מקצוענית

הקבוצה החלה לפעול באופן מקצועני עם הקמת הליגה לנשים בשנת 1957 והייתה בבעלות עיירת חיפה כחלק מאגודת הפועל בעיר ופעלה עד פירוקה בתחילת שונות ה-2000 בעקבות חובות כלכלים של העיירה וההחלטות על צמצום ההשקעה בקבוצת הספורט העירונית.
תור הזהב של הקבוצה היה בסוף שנות ה-70 ובתחילת שנות ה-80 כאשר במהלכן העפילה הקבוצה לגמר גביע המדינה בכדורסל 7 פעמים, מתוכם 6 פעמים ברציפות בשנים 1977 עד 1983 והעפלה נוספת בשנת 1985.
בעונת 1979-1980 הוביל המאמן ידי שליין לראשונה את הקבוצה לזכייה בתואר מחזיקת גביע המדינה לאחר שגברה אליצור תל אביב שהייתה מהקבוצות הגדולות והנחשבות באותה התקופה כאשר חיפה מנצחת בתוצאה 86 - 82. במהלך המשחק בלטה שחקנית הקבוצה איתנה טבקרו בת ה-18 כאשר קלעה 32 נק' דבר אשר הוביל לזימונה לנבחרת ישראל שחקנית נוספת שהצטיינה במשחק הייתה שרה זיגלמן יערי שקלעה באותו ערב 26 נק' ו-20 ריב'
| עונה | זוכה | סגנית | תוצאה |
| --- | --- | --- | --- |
| 1977/1978 | אליצור תל אביב | הפועל חיפה | 59-86 |
| 1978/1979 | אליצור תל אביב | הפועל חיפה | 84-89 |
| 1979/1980 | הפועל חיפה | אליצור תל אביב | 82-86 |
| 1980/1981 | מכבי רמת חן | הפועל חיפה | 69-77 |
| 1981/1982 | אליצור תל אביב | הפועל חיפה | 77-81 |
| 1982/1983 | מכבי רמת חן | הפועל חיפה | 57-59 |
| 1984/1985 | אליצור תל אביב | הפועל חיפה | 50-62 |

| 2003/2004 | אליצור רמלה | הפועל חיפה/מוצקין | 81-84 (לאחר שתי הארכות: 64-64 ו-73-73) |
הפועל חיפה/מוצקין

הקבוצה המאוחדת של חיפה ומוצקין שיחקה בליגת העל בין השנים 2002 ל-2006 והשיג השיא שלה היה העפלה לגמר גביע המדינה בעונת 2003–2004 בו הפסידה לאחר שתי הארכות לאליצור רמלה
לאחר מספר עונות בהן הייתה הקבוצה בצמרת הליגה היא פורקה בשנית בסיום עונת 2006–2007 בה סיימה במקום השלישי, בעקבות קשיי תשלום.
2016 ואילך

ב-2016 נרכשו זכויות הקבוצה על ידי עמותת הפועל חיפה לב אדום המחזיקה בקבוצת הגברים של הפועל חיפה והקבוצה הקומה בפעם השלישית הפעם בבעלות אוהדים הפעם תחת עמותת האוהדים "הפועל חיפה-לב אדום" המחזיקה בבעלות על הפועל חיפה כדורסל, הקבוצה הייתה אמורה להתחיל את דרכה בליגה א המחוזית אך בעקבות שינויים ופירוקי קבוצות הועלתה לליגה הארצית.
בעונת 2016/17 סיימה הקבוצה בתחתית הליגה הארצית אך נשארה בליגה במחזורי הסיום.
בעונת 2017/18 סיימה הקבוצה בתחתית הטבלה אך נשארה סמוך למחזור הסיום בשנית.
בעונת 2018/19 עברה הקבוצה לשחק במחוז חיפה וסיימה במקום הלפני אחרון המוביל לירדת ליגה אך עקב איי עמידה בתנאים מצד קבוצות במחזות מקבילים הושארה הקבוצה עונה נוספת ועברה למחוז שרון.
בקיץ 2019 מונתה שחקנית העבר אלומה גורן לתפקיד מאמנת הקבוצה
, בסיום העונה שהופסקה במחזור ה-16 עקב משבר הקורנה, הייתה הקבוצה במקום ה-5 ולראשונה מאז הקומה מחדש סיימה בחלק העליון של הטבלה כאשר 6 שחקניות קבוצת הבוגרות הן שחקניות נוער של המועדון.
את עונת 2020/21 סיימה הקבוצה במקום ה-12 והאחרון עם ניצחון 1 אל מול 21 הפסדים, אך נשארה בליגה עקב הרחבתה ל-13 קבוצות.
עונת 2021/22 הייתה הטובה ביותר עבור הקבוצה מאז הקמתה מחדש והיא סיימה במקום ה-4 בליגה הארצית במאזן של 19 ניצחונות אל מול 5 הפסדים כאשר 11 שחקניות בסגל הקבוצה הן שחקניות מחלקת הנוער של המועדון.
בעונת 2022/23 עשתה הקבוצה קפיצת מדרגה נוספת והתחרתה לאורך כל העונה בצמרת הליגה, היא סיימה במקום ה-3 במאזן של 17 ניצחונות ו-5 הפסדים כאשר 11 שחקניות בסגל הקבוצה הן שחקניות או בוגרות מחלקת הנוער של המועדון.
בעונת 2023/24 נחלשה הקבוצה משמעותית וסיימה במקום ה-10 מ-11 במאזן של 3 ניצחונות ו-17 הפסדים.
שחקניות בולטות בעבר

שרה זיגלמן יערי
איתנה טבקרו
רותי איצקוביץ אילון פור
רונית דימנט בסון
רינת זלץ לוין
צילה רפופורט פלד
דובה רזניק
נטע כנעני
דבורה רוף קמינר
שקמה ברסלר
ורדית אגאי
הערות שוליים

↑  פוסט של הפועל חיפה כדורסל מחלקת נוער ונשים, בפייסבוק, 14 באוקטובר 2022
↑  נשות חיפה עשו היסטוריה, אלכס פרלסמן בעיתון מעריב 11 במרץ 1980
↑  ד"ר חיים קאופמן, הפועל חיפה -סיפורה של אגודה, כדוסל נשים, עמ' 45
↑  היכל התהילה של כדורסל הנשים
↑  בנות הפועל חיפה עם גביע המדינה
↑  ריאיון עם איתנה טבקרו לרגל כניסתה להיכל התהילה
↑  זוכות בגביע המדינה לנשים
↑  נשים: הפועל חיפה/מוצקין התפרקה
↑  ליגה הארצית מחוז הצפון
↑  שחקנית נבחרת ישראל בעבר ומגדולות שחקניות כדורסל הנשים בישראל בכל הזמנים, אלומה גורן, מונתה היום (23/07/2019) למאמנת הראשית בקבוצת הבוגרות של מועדון הפועל פרשקובסקי חיפה
הפועל חיפה במשחק נגד אליצור תל אביב 1980
הלקוח במרכז

עיקרון הלקוח במרכז הוא עיקרון טיפולי ואתי, המקובל בחלק ממקצועות הרפואה
והפרא-רפואה ובחלק מהגישות בפסיכותרפיה. על פי עיקרון זה על המטפל לראות במטופל לקוח לכל דבר, שדעותיו ותפיסת עולמו צריכים להנחות את הטיפול.
דוגמאות למקצועות טיפוליים שבהם עקרון הלקוח במרכז מקובל:
אונקולוגיה. רופא אונקולוג מאפשר לאישה שחלתה בסרטן השד ואובחנה כבעלת סיכוי לחלות שנית אחרי ההחלמה, לבחור בין טיפול בלא כריתת שד, טיפול בכריתת השד החולה בלבד וטיפול בכריתת שני השדיים. כריתה מעלה את סיכויי ההחלמה ואת תוחלת החיים. כריתה חוסכת גם סבל גופני רב בכימותרפיה ובהקרנות. אולם, כריתה, גם אם יש אחריה פעולה כירורגית-פלסטית של שחזור השד, פוגעת בתדמית העצמי ובתדמית המינית של האדם. על פי עיקרון זה, רק החולה צריכה להכריע בכיוון הטיפול ויש לספק לה את כל המידע הרלוונטי להכרעה.
אספקת טכנולוגיה מסייעת:
מהנדס כיסאות גלגלים מאפשר למטופל להשתתף בבחירת כל פריט ותכונה של הכיסא. יש מטופלים שמאוד חשוב להם שהכיסא יאפשר לעשות דברים מסוימים, שאת רוב המטופלים הם אינם מעסיקים ויש חשש שציוד טכנולוגיה מסייעת, שלא יהיה לטעמו של המטופל יזנח או יוחלף.
אופטיקאי מסדר את העסק שלו כחנות לכל דבר. האופטיקאי נותן לקונה המשקפיים בחירה חופשית לאחר ייעוץ ומתן מידע שלם לגבי תכונות רבות של המשקפיים. האופטיקאי לא יסתיר מהקונה את פרטי תוצאת בדיקת הראיה וידון עמו על ההשלכות של התוצאות ועל האופן בו תוצאות הבדיקה מצמצמות את הבחירה במסגרת (אי אפשר לשים עדשה עם צילינדר במסגרת עגולה), החומר ממנו עשויות העדשות וכיוצא בזה. האופטיקאי ידון עם הקונה בסביבה בה הקונה מרכיב משקפיים ובהשלכות של סביבה זו על תכונות שונות של המשקפיים. במקרה בו לקונה יש דרישות שמעידות על שיקול דעת לקוי מאוד, הקונה לא יקבל שירות. אולם, האופטיקאי לעולם לא יכפה את דעתו המקצועית על הקונה ולא יספק לו משקפיים שהקונה אינו מעוניין בהן.
ישנן מדינות שבהן החוק מחייב התחשבות בדעת מקבלי הטיפול, בעיסוק בנגישות המרחב הציבורי והשירות הציבורי. בישראל, נציבות שוויון זכויות לאנשים עם מוגבלות חייבת להכיל נציגות לאנשים עם לקות ובבריטניה, עבודות נגישות לטובת הציבור חייבות לכלול סקרים בקרב אוכלוסיית היעד ולהתחשב בדעה של אוכלוסייה זו.
דוגמאות למקצועות טיפוליים שבהם עיקרון הלקוח במרכז אינו מקובל:
פסיכיאטריה: מאוד לא מקובל שפסיכיאטר ייתן לאדם אנורקסי תרופה שתעזור לו להמשיך ולאבד משקל, אך ורק משום שהמטופל רואה עצמו כשמן.
טכנאות רנטגן: לא מקובל שטכנאי רנטגן ישתף את המטופל בהחלטותיו המקצועיות, משום שהמטופל לא יבין את ההבדל בין דרכי הצילום השונות ולא את המשמעות של הבדל זה.
התפתחות העיקרון

קרל רוג'רס הגה את עקרון הלקוח במרכז, כחלק משיטת הטיפול הפסיכולוגית שלו הקרויה טיפול ממוקד בלקוח, שהיא שיטת פסיכותרפיה. שיטתו של רוג'רס הייתה המשך טבעי להתפתחויות בתחום הפסיכותרפיה. זיגמונד פרויד פיתח את הפסיכותרפיה לראשונה כשהגה את הרעיונות של הפסיכואנליזה. פרויד העלה השערות על מבנה אישיות ומודעות האדם ועל תפקידם של הסמלים בחשיבתו. פרויד הנחה את המטפל להכיר היטב את עולמו הפנימי של המטופל כדי להבין את המשמעות הספציפית של כל סמל בחשיבתו. כך, כבר אצל פרויד הייתה חשיבות מסוימת לדעותיו של המטופל.
ממשיכי פרויד בין אם הגדירו עצמם כפסיכואנליטיקנים ובין אם לא, לא הצליחו לסתור או לאשש את מרבית דבריו של פרויד. בסוף המאה התשע עשרה במהלך המחצית הראשונה של המאה העשרים, הם הציבו תאוריות משלהם בתחום תורת האישיות והפסיכותרפיה, לצד התאוריה שלו. בין התאוריות השונות היו הסכמות וסתירות חלקיות והיו דגשי חשיבות שונים. על פי חוקרי ההיסטוריה של הפסיכולוגיה, מרבית השוני בין התאוריות נבע מהשוני בין המטופלים של הפסיכולוגים שהגו אותם ומהשוני בקורות חייהם של ההוגים עצמם. על כן, הפסיכותרפסטים נהגו להתאים את התאוריות ושיטות הטיפול שלהם למטופליהם.
אברהם מאסלו פיתח את הפסיכולוגיה ההומניסטית, זרם אליו נהוג לשייך גם את קרל רוג'רס, בטיעון שהרבה מטופלים לא מתאימים לאף אחת משלל התאוריות הקיימות. מצב זה אירע, משום שהפסיכולוגיה המודרנית התעלמה מרעיונות רבים על מהות האדם שהופיעו בספרות ובפילוסופיה משחר ההיסטוריה. רוג'רס פיתח את התאוריה שלו בעקבות עבודתו של מאסלו. על פי רוג'רס כל רעיון שמתאים למטופל מותר לשימוש בטיפול פסיכולוגי. רוג'רס סובר כי אין להתאים את הלקוח לתאוריה מסוימת אלא לשתף את הלקוחות בבחירה ובהרכבה של התאוריה המתארת את מבנה האישיות האישי שלהם. על כן הוא קבע את רעיון הלקוח במרכז כחלק מרכזי משיטת הטיפול שלו, הקרויה טיפול הממוקד בלקוח.
תרפיית הלקוח במרכז

תרפיית הלקוח במרכז היא סוג של פסיכותרפיה אשר מחפשת נטייה של מימוש עצמי אצל הלקוח דרך קבלה עצמית, אותנטיות המטפל והבנה אמפתית. קרל רוג'רס הגה 6 עקרונות אשר עומדים בבסיס תרפיה המכילה את עקרון הלקוח במרכז. ששת העקרונות הם: קשרים בין אישיים, פגיעות למבוכה/חרדה (מצד של הלקוח), אותנטיות (מצד של המטפל), תפיסת הלקוח את האותנטיות של המטפל, הגישה ללא תנאים, החיובית של המטפל כלפי הלקוח ואמפתיה (הזדהות והבנה) מדויקת.
הערות שוליים

↑  Client-Centered Care, Population Reports, Volume XXVI, Number 3 November, 1998 Series J, Number 47
↑  גישה אל כל מקום - מה חושבים ילדים ובני נוער  על נגישות, הכלה ושירותי תמיכה בבית הספר Children in Scotland וה-Scottish Borders Council, עניין של גישה, גיליון 8, דצמבר 2008
↑  ראו "מבוא לפסיכולוגיה" בהוצאת האוניברסיטה הפתוחה
| --- | --- |
בקרת זהויות :  NLI: 987007283938605171  GND: 4075368-2  LCCN: sh85027022  NDL: 01065123
הנריק לארסון

ערך זה עוסק בכדורגלן השוודי. אם התכוונתם לכדורגלן הדני, ראו .
אדוארד הנריק "הנקה" לארסון (בשוודית: Edvard Henrik "Henke" Larsson; נולד ב-20 בספטמבר 1971 בהלסינגבורג, שוודיה), הידוע כהנריק לארסון, הוא כדורגלן עבר שוודי ששיחק בעמדת החלוץ.